钦定古今图书集成/明伦汇编/闺媛典/第113卷 > 皇清十九 > 义娘
## 钦定古今图书集成/明伦汇编/闺媛典/第113卷 > 皇清十九 > 义娘

按《同安县志》：义娘，系鹭人，失其姓氏。甫及笄，遭乱被掳，以头触地几死，行至东岳道旁，投井死。其后天寒月白，每见一女子往来井畔。康熙十二年，乡人苏贵梦见女子曰：“吾尸陷井中，子能出而瘗之，吾厚报子。” 于是乡人掘井，果见白骨，以素练合裹之。及葬，素练俱化为水。乡人惊异，为立祠于坟上，号曰义娘、井曰《义井》。